ddrg/super_eurlex huggingface dataset:
(5)

I konventionens artikel 6 fastsættes det, at hver kontraherende part træffer hensigtsmæssige foranstaltninger for at sikre, at konventionen anvendes effektivt. Den Blandede Komité, der er nedsat i henhold til aftalen, bør med henblik derpå vedtage en afgørelse om at erstatte protokol nr. 3 med en ny protokol, hvori der for så vidt angår oprindelsesreglerne henvises til konventionen.
(2)

Det følger af dekretets artikel 4, stk. 1, at elektroniske cigaretter og genopfyldningsbeholdere hertil, der indeholder nikotin, skal være børnesikre, og artikel 4, stk. 2, foreskriver, at genopfyldningsbeholdere skal være forsynet med børnesikret lukning, selv om dette ikke er et krav i henhold til forordning (EF) nr. 1272/2008. I denne forbindelse skal det bemærkes, at elektroniske cigaretter i henhold til forordning (EF) nr. 1272/2008 kan betragtes som en blanding i en beholder. Ved at lade både elektroniske cigaretter og genopfyldningsbeholdere være omfattet af kravet om børnesikre lukninger, uanset koncentrationen af nikotin i blandingen, pålægges der ved dekretet supplerende krav, som går videre end bestemmelserne i forordning (EF) nr. 1272/2008. Dekretets artikel 7, stk. 2, foreskriver, at for så vidt som anbefalingen om at opbevare et produkt utilgængeligt for børn ikke er obligatorisk i henhold til forordning (EF) nr. 1272/2008, skal en pakningsenhed og eventuel ydre emballage være forsynet med denne anbefaling. Dekretet går derfor ud over mærkningskravene i henhold til forordning (EF) nr. 1272/2008. Af disse grunde kan de supplerende krav, der fastsættes ved dekretets artikel 4, stk. 1 og 2, og artikel 7, stk. 2, potentielt hindre markedsføring på det nederlandske marked af produkter, der er i overensstemmelse med forordning (EF) nr. 1272/2008.
DA Den Europæiske Unions Tidende L 117/1

RÅDETS AFGØRELSE (EU) 2015/733

af 9. oktober 2014

om undertegnelse på Den Europæiske Unions og dens medlemsstaters vegne og om midlertidig anvendelse af tillægsprotokollen til aftalen om handel, udvikling og samarbejde mellem Det Europæiske Fællesskab og dets medlemsstater på den ene side og Den Sydafrikanske Republik på den anden side for at tage hensyn til Republikken Kroatiens tiltrædelse af Den Europæiske Union

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 5,

under henvisning til akten om Kroatiens tiltrædelsesvilkår, særlig artikel 6, stk. 2, andet afsnit,

under henvisning til forslag fra Europa-Kommissionen, og

ud fra følgende betragtninger:

(1) Den 24. september 2012 bemyndigede Rådet Kommissionen til på vegne af Unionen, dens medlemsstater og Republikken Kroatien at indlede forhandlinger med Den Sydafrikanske Republik om indgåelse af en tillægsprotokol til aftalen om handel, udvikling og samarbejde mellem Det Europæiske Fællesskab og dets medlemsstater på den ene side og Den Sydafrikanske Republik på den anden side (1) for at tage hensyn til Republikken Kroatiens tiltrædelse af Den Europæiske Union (»protokollen«).

(2) Forhandlingerne fik en positiv afslutning den 19. maj 2014.

(3) Protokollen bør undertegnes på Unionens og dens medlemsstaters vegne under forbehold af dens indgåelse på et senere tidspunkt.

(4) Protokollen bør anvendes midlertidigt —

VEDTAGET DENNE AFGØRELSE:

Artikel 1

Der gives herved bemyndigelse til undertegnelse på Unionens og dens medlemsstaters vegne af tillægsprotokollen til aftalen om handel, udvikling og samarbejde mellem Det Europæiske Fællesskab og dets medlemsstater på den ene side og Den Sydafrikanske Republik på den anden side for at tage hensyn til Republikken Kroatiens tiltrædelse af Den Europæiske Union med forbehold af indgåelsen af protokollen.

Teksten til protokollen er knyttet til denne afgørelse.

Artikel 2

Formanden for Rådet bemyndiges herved til at udpege den eller de personer, der er beføjet til at undertegne protokollen på Unionens og dens medlemsstaters vegne.

Artikel 3

Protokollen anvendes midlertidigt i overensstemmelse med dens artikel 6, stk. 3.

Formanden for Rådet bemyndiges herved til at udpege den person, der er beføjet til at foretage den i protokollens artikel 6, stk. 3, omhandlede notifikation.

Artikel 4

Denne afgørelse træder i kraft på dagen for vedtagelsen.

Udfærdiget i Luxembourg, den 9. oktober 2014. På Rådets vegne A. ALFANO Formand

(1) Teksten til aftalen blev offentliggjort i EFT L 311 af 4.12.1999, s. 3.
(7)

For så vidt angår Island og Norge udgør denne afgørelse en udvikling af bestemmelser i Schengenreglerne, jf. aftalen indgået mellem Rådet for Den Europæiske Union og Republikken Island og Kongeriget Norge om disse to staters associering i gennemførelsen, anvendelsen og udviklingen af Schengenreglerne (5), henhørende under det område, der er nævnt i artikel 1, litra B, i Rådets afgørelse 1999/437/EF (6).
(3)

For at sikre ligestilling mellem de erhvervsdrivende og en ensartet anvendelse af Taric bør de bindende tariferingsoplysninger i bilaget ophøre med at være gyldige. De toldmyndigheder, der har meddelt oplysningerne, bør derfor tilbagekalde dem snarest muligt efter meddelelsen af nærværende afgørelse og meddele Kommissionen herom.
(5)

I konventionens artikel 6 fastsættes det, at hver kontraherende part træffer hensigtsmæssige foranstaltninger for at sikre, at konvention anvendes effektivt. Det Blandede Udvalg, der er nedsat i henhold til aftalen, bør med henblik derpå vedtage en afgørelse om at erstatte protokol 1 med en ny protokol, hvori der for så vidt angår oprindelsesreglerne henvises til konventionen.
(2)

Efter vedtagelsen af Rådets afgørelse den 26. april 2010 om bemyndigelse til at indlede forhandlinger har Unionens højtstående repræsentant for udenrigsanliggender og sikkerhedspolitik forhandlet en aftale mellem Den Europæiske Union og Australien om rammerne for Australiens deltagelse i Den Europæiske Unions krisestyringsoperationer (»aftalen«).
(3)

Formålet med protokollen er at fastlægge de finansielle og tekniske regler, der gør det muligt for Den Demokratiske Folkerepublik Algeriet at deltage i visse EU-programmer. Den i protokollen fastsatte horisontale ramme udgør en foranstaltning til økonomisk, finansielt og teknisk samarbejde, der giver adgang til bistand, navnlig finansiel bistand, der ydes af Unionen i medfør af EU-programmerne. Denne ramme finder kun anvendelse på EU-programmer, som de til grund for programmerne liggende retsakter giver Den Demokratiske Folkerepublik Algeriet mulighed for at deltage i. Undertegnelsen og den midlertidige anvendelse af protokollen medfører således ikke udøvelse af de beføjelser inden for rammerne af de forskellige sektorpolitikker, som forfølges med programmerne, da disse beføjelser udøves ved programmernes oprettelse.
DA Den Europæiske Unions Tidende L 147/23

KOMMISSIONENS GENNEMFØRELSESAFGØRELSE (EU) 2015/903

af 10. juni 2015

om en foranstaltning, der er truffet af Spanien i overensstemmelse med Europa-Parlamentets og Rådets direktiv 2006/42/EF for at forbyde markedsføringen af en græstrimmer fremstillet af NINGBO SPARK TOOLS Co Ltd, Kina

(meddelt under nummer C(2015) 3800)

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets direktiv 2006/42/EF af 17. maj 2006 om maskiner og om ændring af direktiv 95/16/EF (1), særlig artikel 11, stk.3, og

ud fra følgende betragtninger:

(1) Spanien underrettede Kommissionen om en foranstaltning for at forbyde markedsføringen af en græstrimmer N1E-SPK-200 (CB200-08), der fremstilles af NINGBO SPARK TOOLS Co Ltd, Kina, importeres af ADEO SERVICES, Frankrig, og distribueres i Spanien af LEROY MERLIN, Spanien.

(2) Græstrimmeren var forsynet med CE-mærkning i overensstemmelse med direktiv 2006/42/EF om maskiner.

(3) Årsagen til foranstaltningen var græstrimmerens manglende overensstemmelse med de væsentlige sikkerheds- og sundhedskrav i bilag I til direktiv 2006/42/EF, punkt 1.4.1 — Generelle krav til afskærmninger og beskyttelsesudstyr, punkt 1.4.2 — Særlige krav til afskærmninger og punkt 1.7.3 — Mærkning af maskiner, eftersom afstanden mellem redskabets skæreblad og beskyttelsens kant var under 10 mm, hvilket indebar en risiko for at skære sig.

(4) Spanien underrettede distributøren om manglerne. Distributøren traf de nødvendige foranstaltninger til fjernelse af uoverensstemmende produkter fra markedet.

(5) Den tilgængelige dokumentation, fremsatte bemærkninger og de foranstaltninger, de involverede parter har truffet, godtgør, at græstrimmer N1E-SPK-200 (CB200-08) ikke opfylder de væsentlige sikkerheds- og sundhedskrav i direktiv 2006/42/EF. Den foranstaltning, der er truffet af Spanien, findes derfor at være berettiget —

VEDTAGET DENNE AFGØRELSE:

Artikel 1

Den foranstaltning, der er truffet af Spanien, for at forbyde markedsføringen af en græstrimmer N1E-SPK-200 (CB200-08), der fremstilles af NINGBO SPARK TOOLS Co Ltd, Kina, importeres af ADEO SERVICES, Frankrig, og distribueres i Spanien af LEROY MERLIN, Spanien, er berettiget.

Artikel 2

Denne afgørelse er rettet til medlemsstaterne.

Udfærdiget i Bruxelles, den 10. juni 2015. På Kommissionens vegne Elżbieta BIEŃKOWSKA Medlem af Kommissionen

(1) EUT L 157 af 9.6.2006, s. 24.
(3)

Foranstaltningen begrundes med, at plæneklipperen ikke overholdt de væsentlige sikkerheds- og sundhedskrav, der er anført i bilag I til direktiv 2006/42/EF, punkt 1.3.8 — Valg af beskyttelse mod risici forårsaget af bevægelige dele og 1.4.1 — Generelle krav til afskærmninger og beskyttelsesudstyr, idet afstanden mellem bageste del af maskinens skjold og knivens ende under rotation er for lille, hvilket fører til manglende sikkerhed ved brug af maskinen.
(6)

Protokol 31 til aftalen bør derfor ændres for at gøre det muligt at gennemføre dette udvidede samarbejde fra den 1. januar 2015.
(6)

Protokol 31 til EØS-aftalen bør derfor ændres for at gøre det muligt at gennemføre dette udvidede samarbejde fra den 1. januar 2014.
(4)

Det er hensigtsmæssigt at fortsætte samarbejdet mellem EØS-aftalens kontraherende parter, herunder samarbejdet om fri bevægelighed for arbejdstagere, koordinering af socialsikringssystemerne og foranstaltninger for indvandrere, herunder indvandrere fra tredjelande.
Med hensyn til punkt 1 og 2 kan træet, hvis der ikke findes noget behandlings- eller forarbejdningsanlæg inden for det afgrænsede område, flyttes under officiel kontrol og under lukkede forhold, der sikrer, at skadegøreren ikke kan spredes, til det nærmeste anlæg uden for det afgrænsede område med henblik på at sikre omgående behandling eller forarbejdning i overensstemmelse med nævnte punkter.

Affaldsmateriale hidrørende fra opfyldelsen af punkt 1 og 2 skal bortskaffes på en måde, der sikrer, at skadegøreren ikke kan spredes uden for et afgrænset område.

Det officielle ansvarlige organ foretager intensiv overvågning på passende tidspunkter for forekomst af skadegøreren gennem kontroller på værtsplanter inden for et område med en radius på mindst én kilometer fra behandlings- eller forarbejdningsanlægget.
1.

Følgende tilføjes efter punkt 97 (Europa-Parlamentets og Rådets forordning (EU) nr. 1169/2011): »98. 31997 R 0258: Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (EFT L 43 af 14.2.1997, s. 1), som ændret ved: — 32003 R 1829: Europa-Parlamentets og Rådets forordning (EF) nr. 1829/2003 af 22. september 2003 (EUT L 268 af 18.10.2003, s. 1) — 32008 R 1332: Europa-Parlamentets og Rådets forordning (EF) nr. 1332/2008 af 16. december 2008 (EUT L 354 af 31.12.2008, s. 7). Forordningens bestemmelser gælder i forbindelse med aftalen med følgende tilpasninger: Følgende tilføjes til artikel 7: »Når Kommissionen træffer afgørelser om tilladelse, træffer EFTA-staterne samtidig og senest 30 dage efter fællesskabsbeslutningen tilsvarende afgørelser. Det Blandede EØS-Udvalg underrettes og offentliggør regelmæssigt lister over sådanne afgørelser i EØS-tillægget til Den Europæiske Unions Tidende. I tilfælde af uenighed mellem de kontraherende parter om forvaltningen af disse bestemmelser finder aftalens del VII tilsvarende anvendelse.« 99. 32001 R 1852: Kommissionens forordning (EF) nr. 1852/2001 af 20. september 2001 om udførlige regler for offentliggørelse af visse oplysninger og for beskyttelse af de oplysninger, der fremlægges i henhold til Europa-Parlamentets og Rådets forordning (EF) nr. 258/97 (EFT L 253 af 21.9.2001, s. 17).«
(3)

Kontrollen med, om de internationale standarder for sikkerhed, forureningsforebyggelse og leve- og arbejdsvilkår om bord er opfyldt, bør derfor som endnu et værn mod sejlads med skibe, der ikke overholder standarderne, også varetages af havnestaten, idet det dog erkendes, at havnestatskontrollens inspektion ikke er et syn, og at de relevante inspektionsskemaer ikke er sødygtighedsbeviser. En harmoniseret fremgangsmåde for Unionens kystmedlemsstaters effektive håndhævelse af disse internationale standarder over for skibe, der sejler i farvande under deres jurisdiktion og anløber deres havne, bør hindre konkurrenceforvridning.
(1)

Den 14. maj 2013 bemyndigede Rådet Kommissionen til at indlede forhandlinger med Det Schweiziske Forbund for at ændre aftalen mellem Det Europæiske Fællesskab og Det Schweiziske Forbund om fastlæggelse af foranstaltninger svarende til dem, der er fastlagt i Rådets direktiv 2003/48/EF om beskatning af indtægter fra opsparing i form af rentebetalinger (1), for at tilpasse nævnte aftale til den seneste udvikling på globalt plan, hvor det er blevet besluttet at fremme automatisk udveksling af oplysninger som en international standard.
(7)

For så vidt angår Island og Norge udgør denne afgørelse en udvikling af bestemmelser i Schengenreglerne, jf. aftalen mellem Rådet for Den Europæiske Union og Republikken Island og Kongeriget Norge om disse to staters associering i gennemførelsen, anvendelsen og udviklingen af Schengenreglerne (5), henhørende under det område, der er nævnt i artikel 1, litra B, i Rådets afgørelse 1999/437/EF (6).
Rådets forordning (EF) nr. 1290/2005 (3) blev ophævet og erstattet ved forordning (EU) nr. 1306/2013. Ved artikel 26, stk. 3, litra b), i forordning (EF) nr. 1290/2005, der svarer til bestemmelserne i artikel 36, stk. 3, litra b), i forordning (EU) nr. 1306/2013 blev det fastsat, at midlertidige betalinger foretages under overholdelse af det samlede beløb for ELFUL's deltagelse. Desuden overgik nogle af bestemmelserne i Kommissionens forordning (EF) nr. 883/2006 (4), der blev ophævet ved Kommissionens delegerede forordning (EU) nr. 907/2014 (5), til gennemførelsesforordning (EU) nr. 908/2014. Ved artikel 17, stk. 4, i forordning (EF) nr. 883/2006, der svarer til bestemmelserne i artikel 23, stk. 2, i gennemførelsesforordning (EU) nr. 908/2014, blev det fastsat, at hvis det samlede beløb, der er programmeret til en foranstaltning til udvikling af landdistrikter, overstiger de samlede EU-bidrag, begrænses det beløb, der skal betales, til det beløb, som er programmeret for den pågældende foranstaltning, jf. dog loftet i artikel 24, stk. 4, i forordning (EF) nr. 1290/2005, der svarer til bestemmelsen i artikel 34, stk. 2, i forordning (EU) nr. 1306/2013. Finansieringsplanen for akse 2 i landdistriktsudviklingsprogram 2007EE06RPO001 blev overskredet med 1 122 778,99 EUR i opgørelsen for andet og tredje kvartal i 2014. Finansieringsplanen for akse 5 i landdistriktsudviklingsprogram 2007ES06RPO009 blev overskredet med 18 560,56 EUR i opgørelsen for tredje kvartal i 2014. Finansieringsplanen for akse 2 i landdistriktsudviklingsprogram 2007FI06RPO001 blev overskredet med 5 599 314,30 EUR i opgørelsen for andet kvartal i 2014. Finansieringsplanen for akse 2 i landdistriktsudviklingsprogram 2007LU06RPO001 blev overskredet med 169 459,49 EUR i opgørelsen for tredje kvartal i 2014. Finansieringsplanen for akse 2 og 5 i landdistriktsudviklingsprogram 2007UK06RPO002 blev overskredet med henholdsvis 2 597 538,87 EUR og 427 086,47 EUR i opgørelsen for andet og tredje kvartal i 2014. Kommissionen har ikke udbetalt disse beløb. Kommissionen vedtager ikke de reviderede finansieringsplaner, før nærværende afgørelse er vedtaget. Et samlet beløb på 9 934 738,68 EUR, som er anført i årsopgørelsen for regnskabsåret 2014, bør derfor udelukkes fra regnskabsafslutningen for regnskabsåret 2014. Kommissionen tilbagebetaler dette beløb, når de reviderede finansieringsplaner er vedtaget, eller når programmeringsperioden er afsluttet.
(10)

I behørigt begrundede tilfælde kan medlemsstaten i henhold til artikel 54, stk. 3, i forordning (EU) nr. 1306/2013 beslutte ikke at fortsætte inddrivelsen. En sådan beslutning kan kun træffes, hvis de allerede påløbne og de yderligere forventede udgifter til inddrivelse tilsammen er større end det beløb, der skal inddrives, eller hvis inddrivelse ikke er mulig, fordi debitor eller de personer, der er juridisk ansvarlige for uregelmæssigheden, er insolvente, hvilket skal være konstateret og anerkendt i henhold til den pågældende medlemsstats lovgivning. Hvis beslutningen er truffet inden for en frist på fire år efter datoen for tilbagebetalingsanmodningen eller otte år, hvis inddrivelsen er genstand for søgsmål ved de nationale domstole, bør de finansielle konsekvenser af den manglende inddrivelse bæres af EU-budgettet med 100 %. De beløb, for hvilke en medlemsstat har besluttet ikke at fortsætte inddrivelse, samt begrundelsen for beslutningen herom, skal angives i årsregnskaberne, jf. artikel 29, litra e), i gennemførelsesforordning (EU) nr. 908/2014, som omhandlet i artikel 102, stk. 1, litra c), nr. iii), i forordning (EU) nr. 1306/2013. Disse beløb betales derfor ikke af de pågældende medlemsstater, men finansieres derimod over EU-budgettet.
(3)

Denne vurdering bør omfatte tre kreditinstitutter, som ECB har klassificeret som signifikante på grundlag af betydningen af en koncern under tilsyns grænseoverskridende aktiviteter i overensstemmelse med betydningen af artikel 6, stk. 4, i forordning (EU) nr. 1024/2013 og artikel 59 og 60 i Den Europæiske Centralbanks forordning (EU) nr. 468/2014 (ECB/2014/17) (3). Den bør også omfatte et kreditinstitut, som er klassificeret som signifikant på grundlag af artikel 6, stk. 4, i forordning (EU) nr. 1024/2013, fordi det er et af de tre mest signifikante institutter i en deltagende medlemsstat, og et signifikant kreditinstitut, der blev etableret i 2014 som følge af de afviklingsforanstaltninger, som en kompetent national myndighed har truffet i forhold til et kreditinstitut, der tidligere var klassificeret som signifikant.
(1)

I henhold til forordning (EF) nr. 549/2004 som indarbejdet i aftalen skal medlemsstaterne og Schweiz vedtage nationale planer eller planer for funktionelle luftrumsblokke (»FAB«), der indeholder bindende nationale mål eller mål for de funktionelle luftrumsblokke, hvormed der sikres overensstemmelse med de EU-dækkende præstationsmål. I samme forordning fastsættes det endvidere, at Kommissionen skal vurdere disse måls overensstemmelse på grundlag af de kriterier for vurdering, der nævnes i forordningens artikel 11, stk. 6, litra d), og at Kommissionen kan beslutte at afgive henstillinger, hvis den fastslår, at disse kriterier ikke er opfyldt. Gennemførelsesbestemmelserne herom er fastsat ved Kommissionens gennemførelsesforordning (EU) nr. 390/2013 (3).
(2)

Unionen har vedtaget Rådets forordning (EF) nr. 2201/2003 (2) (»Bruxelles IIa-forordningen«), der sigter mod at beskytte børn fra de skadelige virkninger af ulovlig bortførelse eller tilbageholdelse og mod at indføre procedurer, der skal sikre, at disse børn hurtigt vender tilbage til deres sædvanlige opholdssted, samt mod at sikre beskyttelse af samværsret og forældremyndighed.
(2)

Unionen har vedtaget Rådets forordning (EF) nr. 2201/2003 (2)»Bruxelles IIa-forordningen«, der sigter mod at beskytte børn fra de skadelige virkninger af ulovlig bortførelse eller tilbageholdelse og mod at indføre procedurer, der skal sikre, at disse børn hurtigt vender tilbage til deres sædvanlige opholdssted, samt mod at sikre beskyttelse af samværsret og forældremyndighed.
(2)

Handelsbestemmelserne i aftalen er af ekstraordinær karakter og er forbundet med den politik, der føres inden for rammerne af stabiliserings- og associeringsprocessen, og udgør ikke for Den Europæiske Union nogen præcedens for Fællesskabets handelspolitik over for andre tredjelande end de vestlige Balkanlande.
(1)

Den 23. oktober 2006 bemyndigede Rådet Kommissionen til på Det Europæiske Fællesskabs og dets medlemsstaters vegne at føre forhandlinger om protokoller om ændring af aftaler indgået mellem Det Europæiske Fællesskab og dets medlemsstater og tredjelande, såsom Euro-Middelhavs-aftalen om oprettelse af en associering mellem Det Europæiske Fællesskab og dets medlemsstater på den ene side og Den Libanesiske Republik på den anden side (1), for at tage hensyn til Republikken Bulgariens og Rumæniens tiltrædelse af Den Europæiske Union.
(6)

I henhold til artikel 19, stk. 2, i direktiv 2003/96/EF bør enhver tilladelse, der gives i medfør af denne artikel, være strengt tidsbegrænset. For at sikre, at tilladelsen er af en tilstrækkelig varighed til ikke at afholde havneoperatørerne fra at foretage de nødvendige investeringer, bør tilladelsen gives for en periode på seks år, dog med forbehold af almindelige bestemmelser på området, der måtte blive vedtaget s i henhold til artikel 113 i traktaten om Den Europæiske Unions funktionsmåde (TEUF) og måtte finde anvendelse før det tidspunkt, hvor tilladelsen forventes at udløbe.
(5)

Det er hensigtsmæssigt at fastlægge den holdning, der skal indtages på vegne af Unionen, for så vidt angår forretningsordenen for Underudvalget vedrørende Handel og Bæredygtig Udvikling og listen over personer, der er villige og i stand til at fungere som eksperter i panelprocedurer vedrørende handel og bæredygtig udvikling.
DA Den Europæiske Unions Tidende L 157/51

RÅDETS AFGØRELSE (FUSP) 2015/972

af 22. juni 2015

om iværksættelse af Den Europæiske Unions militæroperation i det sydlige centrale Middelhavsområde (EUNAVFOR MED)

RÅDET FOR DEN EUROPÆISKE UNION HAR —

under henvisning til traktaten om Den Europæiske Union, særlig artikel 42, stk. 4, og artikel 43, stk. 2,

under henvisning til Rådets afgørelse (FUSP) 2015/778 af 18. maj 2015 om Den Europæiske Unions militæroperation i det sydlige centrale Middelhavsområde (EUNAVFOR MED) (1), særlig artikel 5,

under henvisning til forslag fra Unionens højtstående repræsentant for udenrigsanliggender og sikkerhedspolitik, og

ud fra følgende betragtninger:

(1) Rådet vedtog den 18. maj 2015 afgørelse (FUSP) 2015/778.

(2) Efter henstilling fra operationens øverstbefalende bør EUNAVFOR MED iværksættes den 22. juni 2015.

(3) I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet. Danmark deltager derfor ikke i vedtagelsen af denne afgørelse, som ikke er bindende for og ikke finder anvendelse i Danmark, og deltager ikke i finansieringen af denne operation —

VEDTAGET DENNE AFGØRELSE:

Artikel 1

Operationsplanen for og reglerne for deltagelse i Den Europæiske Unions militæroperation i det sydlige centrale Middelhavsområde (EUNAVFOR MED) godkendes herved.

Artikel 2

1. EUNAVFOR MED iværksættes den 22. juni 2015.

2. I overensstemmelse med artikel 2, stk. 3, i afgørelse (FUSP) 2015/778 vurderer Rådet, om betingelserne for at gå videre end første fase er opfyldt, under hensyntagen til en eventuel relevant resolution fra FN's Sikkerhedsråd og efter samtykke fra de pågældende kyststater. Med forbehold af en sådan vurdering fra Rådet og i overensstemmelse med artikel 6, stk. 1, i afgørelse (FUSP) 2015/778 har Den Udenrigs- og Sikkerhedspolitiske Komité bemyndigelse til at afgøre, hvornår der skal gås videre mellem operationens forskellige faser.

Artikel 3

Denne afgørelse træder i kraft på dagen for vedtagelsen.

Udfærdiget i Luxembourg, den 22. juni 2015. På Rådets vegne F. MOGHERINI Formand

(1) EUT L 122 af 19.5.2015, s. 31.